दलित साहित्य
दलित साहित्य से तात्‍पर्य दलित जीवन और उसकी समस्‍याओं पर लेखन को केन्‍द्र में रखकर हुए साहित्यिक आंदोलन से है जिसका सूत्रपात दलित पैंथर से माना जा सकता है। दलितों को हिंदू समाज व्‍यवस्‍था में सबसे निचले पायदान पर होने के कारण न्याय, शिक्षा, समानता तथा स्वतंत्रता आदि मौलिक अधिकारों से भी वंचित रखा गया। उन्‍हें अपने ही धर्म में अछूत या अस्‍पृश्‍य माना गया। दलित साहित्य की शुरूआत मराठी से मानी जाती है जहां दलित पैंथर आंदोलन के दौरान बडी संख्‍या में दलित जातियों से आए रचनाकारों ने आम जनता तक अपनी भावनाओं, पीडाओं, दुखों-दर्दों को लेखों, कविताओं, निबन्धों, जीवनियों, कटाक्षों, व्यंगों, कथाओं आदि के माध्‍यम से पहुंचाया। हिन्दी दलित साहित्य में पहली डी. लिट. डॉ. नगीना सिंह (डॉ.एन.सिंह)ने 2007 में हेमवती नन्दन बहुगुणा गढ़वाल विश्वविद्यालय,श्रीनगर(उत्तराखंड)से"स्वातंत्रोतर दलित साहित्यकारो के साहित्य में परंपरा संवेदना एवं शिल्पविधान ”विषय पर को थी।